cv cs xal ky ky ky ky ky ky ky ky ky ky ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"Асман пресс", 12.03.09 - 9-бет: •
Көбүнчө биринчи айымдар президент жолдошунун баркын-беделин көтөрүш үчүн кайрымдуулук иштери менен көп алек болушат. Бирок алар бул ишти өздөрү үчүн эмес, күйөөсү, анын кызматынын авторитети үчүн жасап жатышкандыктан сүйгөн хоббиси менен алектенүүгө убакыт тардык кылып, көп учурда өздөрүнүн кызыкчылыгы экинчи планда калып калат.
Франциянын президентинин жубайы Карло Бруни-Саркозинин хоббиси башкалардыкынан өзгөчө жана кызыктуу. Буга чейин аны модель жана тар чөйрөдө гана ырчы катары билишпесе кеңири масштабда эч ким таанычу эмес. Экинчи альбому сатыкта өтпөй турган убакта ырчыны президенттин компаниясында көрүшкөндөр дароо баягы өтпөй турган пластинкаларын бир заматта талап кетишкен. Сатуучулар дагы бул процессти пайдаланып, баасын беш эсе асмандатып жиберишкен. Азыркы учурда Карлонун дагы бир "Как будто ничего не было" деген аталыштагы жаңы альбому чыкканы жатат. "Аялзаты жакшы көргөн хоббиси менен алектенүүдө ага эч качан жолдошунун кызматы тоскоол болбош керек. Биз дагы жолдошубуздун кызматына көз каранды болбошубуз керек. Анткени биз азыр жаңы эпохада жашап жатабыз" дейт 40 жаштагы гитарада сыздаган леди.
Канаданын премьер-министринин жубайы Лорин Харпер бош убактысынын көбүнчөсүн сүрөттөр менен өткөрөт. Анын университеттен алган билими дагы журналист-фотограф. Ошондой эле зер буюмдарды жана мышыкты жанындай жакшы көргөн айым мотоциклди да зуулдата айдайт.
Грузиянын биринчи ледиси Сандра Руловс фортепиано менен флейтада ойноп гана тим болбостон, живопись менен да дос. Башка ледилер эки тилди эптештире албай жүрүшсө Сандра мегрель диалектиси менен грузин тилинде сүйлөгөндөн тышкары голланд, англис, немец, орус , француз тилдеринде эркин сүйлөйт.
Молдованын президентинин аялы Таисия Воронинанын кесиби педогог болгондуктанбы китепке абдан жакын. Тамак жасагандан да эринбеген айым эки сүйгөн хоббисин бириктирип, бир иш кылган. Ал кызына арнап "От мамы к дочке: рецепты-с любовью" деп китеп жазган. Кол жазманын биринчи бөлүгүн мемуарлар түзсө, экинчи бөлүгү жалаң кулинариянын рецептеринен турган. Бул леди дагы көпчүлүк ледилердей эле кайрымдуулук иш менен да алектенет.
АКШнын экс-биринчи ханайымы Лора Буштун алган билими боюнча- китепканачы. Ошондуктан кандай көлөмдөгү, кандай мазмундагы китеп болбосун бир жумага жетпей окуп таштайт.
Украинанын биринчи ледиси Екатерина Ющенко музей, театр, балдар үйүнө көп жардамын берет. Ошондой эле риэлтордук бизнес менен алек. Окуганды сүйгөн айым кичинекей кезинен бери чогултуп келаткан китепканасы менен сыймыктанат. Украинанын маданиятын баштап турмуш-тиричилигинен өйдө сүйгөн фанат Екатерина иконалардын коллекцияларынан бери чогултат. Алардын арасынан эне-баланын жана Богородицанын образы түшүрүлгөн иконаларды бөлүп кароого болот. Мындан тышкары имараттардын архитектурасын чийгенди, дизайн менен иштөөнү да мыкты өздөштүргөн.
СССРдин алгачкы жана акыркы президентинин аялы Раиса Горбачева театр, классика, китепти сүйчү. Өзүнүн дагы жазганга шыгы бар эле. Буга далил анын "Я знаю…" жана бүтпөй калган "О чем болит сердце" кол жазмалары.
Россиянын биринчи президенти Борис Ельциндин жубайы бир курдай компьютердик оюндарга кызыгып кеткенин айткан. "Дум", "Квейк" аталган "атышкан" оюндарга Наина Иосифовнаны небереси Борис үйрөтүп салган. Жолдошунун өлүмүнөн кийин Ельцина йога менен күн өткөрөт.
Россиянын экс-президентинин аялы Людмила Путинанын хоббиси- чет тилдерин үйрөнүү. Француз, немец, испан тилдеринде түш жоруйт. Театр, музыка, романс дегенде ордунан ыргып турат. Спортко да жакын, теннис ойногонун, тоодон ылдый зуулдап лыжа тепкенин көргөндөр спортсмендерден кем калышпаган спорт леди экенин айтышат.
Саясат жана бизнес институту "ийгиликтүү, иш билги" айымдардын катарына Россиянын азыркы ледиси Светлана Медведеванын да фамилясын кошушкан. Жыйынтыгында чыгаан саясат таануучу, эксперт, аналитиктерден турган топ 25 айымды сууруп чыгышкан. Бул тизменин башында "эң кыйын бизнес деди" Светлана айымдын аты аталган. Муну менен биз анын бизнестин битин сыгаарын билсек болот.
Кыргызстандын биринчи ханайымы Майрам Акаева классикалык музыка укканга самолет менен Москваны көздөй жума сайын учуп турчу деп айтышат. Вальс бийине мыкты түшкөн Майрам айымдын жазмакер экенин да анын "Үмүттүн шооласы үзүлбөйт" деген китебинин билсек болот. Кичинекей наристелерди жакшы көргөндүктөн аларга "Мээримин" да чачып жүрдү.
Азыркы ханайым Татьяна Бакиева "Ачыла элек сандыкта бычыла элек кундуз бар" деген сыяктуу ушул 4 жыл аралыгында эмне кылганды жакшы көрөөрүн бир дагы маалымат каражатына айткан эмес. Биз билгенден анда-санда мектептерге, бейтапканаларга "визитке" чыгып калат.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!